**Acordarea sumelor prevăzute de art. III alin. (1) și (2) din Ordonanța de urgență a Guvernului nr. 92/2020**

**Reglementări -** Ordinul Președintelui ANOFM nr. 456/2020 pentru aprobarea Procedurii de acordare a sumelor prevăzute de art. III alin.(1)si (2) din Ordonanța de urgență a Guvernului nr. 92/2020 pentru instituirea unor măsuri active de sprijin destinate angajaților și angajatorilor în contextul situației epidemiologice determinate de răspândirea coronavirusului SARS-CoV-2, precum și pentru modificarea unor acte normative

,,1) Angajatorii care în perioada 1 iunie 2020-31 decembrie 2020 încadrează în muncă, pe perioadă nedeterminată, cu normă întreagă, persoane în vârstă de peste 50 de ani ale căror raporturi de muncă au încetat din motive neimputabile lor, în perioada stării de urgenţă decretate prin Decretul nr. 195/2020 privind instituirea stării de urgenţă pe teritoriul României, prelungită prin Decretul nr. 240/2020, sau a stării de alertă instituite prin Hotărârea Guvernului nr. 394/2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19, înregistraţi ca şomeri în evidenţa agenţiilor pentru ocuparea forţei de muncă judeţene, respectiv a municipiului Bucureşti, primesc lunar, pe o perioadă de 12 luni, pentru fiecare persoană angajată din această categorie, 50% din salariul angajatului, dar nu mai mult de 2.500 lei.

(2) Angajatorii care încadrează în muncă, dar nu mai târziu de data de 31 decembrie 2020, pe perioadă nedeterminată, cu normă întreagă, persoane cu vârsta cuprinsă între 16 şi 29 de ani înregistraţi ca şomeri în evidenţa agenţiilor pentru ocuparea forţei de muncă judeţene, respectiv a municipiului Bucureşti primesc lunar, pe o perioadă de 12 luni, pentru fiecare persoană angajată din această categorie, 50% din salariul angajatului, dar nu mai mult de 2.500 lei.”

Pentru acordarea sumelor prevăzute de art. III alin. (1) și (2) din Ordonanța de urgență a Guvernului nr. 92/2020, angajatorii depun prin mijloace electronice de transmitere la distanță, ca urmare a deținerii unui certificat calificat, eliberat în condițiile Legii [nr. 455/2001](https://lege5.ro/Gratuit/gm4tmnjuha/legea-nr-455-2001-privind-semnatura-electronica?d=2020-06-09) privind semnătura electronică, la agenția pentru ocuparea forței de muncă județeană, respectiv a municipiului București, în raza căreia aceștia își au sediul social, următoarele documente:

* Cererea - anexa nr. 2 la procedură;
* Convenția - anexa nr. 1 la procedură;
* Tabelul nominal - anexă la convenție;
* Declarația pe propria răspundere - anexa nr. 3 la procedură;
* Actul de identitate, în copie certificată pentru conformitate cu originalul de către angajator;
* Actul în baza căruia au fost încadrate în muncă persoanele prevăzute de aceste alineate, în copie certificată pentru conformitate cu originalul de către angajator .
* Act astudii.
* Acord prelucrare date.
* Repartitie.

Sumele prevăzute de art. III alin. (1) și (2) din OUG nr. 92/2020 – 50% din salariul angajatului, dar nu mai mult de 2.500 lei - se acordă angajatorilor lunar, de la data încheierii convenției, timp de 12 luni, proporțional cu timpul efectiv lucrat în luna respectivă de persoanele încadrate în muncă în condițiile prevăzute de aceste alineate.

**LUNAR:**

Pentru verificarea și acordarea sumei lunare prevăzute la art. III [alin. (1)](https://lege5.ro/Gratuit/gm3tenrvheyq/ordonanta-de-urgenta-nr-92-2020-pentru-instituirea-unor-masuri-active-de-sprijin-destinate-angajatilor-si-angajatorilor-in-contextul-situatiei-epidemiologice-determinate-de-raspandirea-coronavirusului?pid=316727597&d=2020-06-09#p-316727597) și [(2)](https://lege5.ro/Gratuit/gm3tenrvheyq/ordonanta-de-urgenta-nr-92-2020-pentru-instituirea-unor-masuri-active-de-sprijin-destinate-angajatilor-si-angajatorilor-in-contextul-situatiei-epidemiologice-determinate-de-raspandirea-coronavirusului?pid=316727598&d=2020-06-09#p-316727598) din OUG nr. 92/2020, angajatorii depun până la data de 25 inclusiv a lunii următoare lunii pentru care solicită această sumă, prin mijloace electronice de transmitere la distanță, ca urmare a deținerii unui certificat calificat, eliberat în condițiile Legii [nr. 455/2001](https://lege5.ro/Gratuit/gm4tmnjuha/legea-nr-455-2001-privind-semnatura-electronica?d=2020-06-09), la agenția pentru ocuparea forței de muncă județeană, respectiv a municipiului București, în raza căreia aceștia își au sediul social, următoarele documente:

* tabelul nominal - anexa [nr. 4](https://lege5.ro/Gratuit/gm3tgobyha2a/procedura-de-acordare-a-sumelor-prevazute-de-art-iii-alin-1-si-2-din-ordonanta-de-urgenta-a-guvernului-nr-92-2020-pentru-instituirea-unor-masuri-active-de-sprijin-destinate-angajatilor-si-angajatorilo?pid=317310844&d=2020-06-09#p-317310844) la procedură;
* pontajul, în copie certificată de angajator pentru conformitate cu originalul;
* statul de plată, în copie certificată de angajator pentru conformitate cu originalul.

**Nu beneficiază de sumele prevăzute la art. I alin. (1) si art. III alin. (1) şi (2) următorii angajatori:**

  a) instituţii şi autorităţi publice, astfel cum sunt acestea definite prin Legea nr. 500/2002

 privind finanţele publice, cu modificările şi completările ulterioare, precum şi prin Legea nr. 273/2006

 privind finanţele publice locale, cu modificările şi completările ulterioare;

  b) angajatorii care la data solicitării acordării acestor sume se află în faliment, dizolvare, lichidare sau care au activităţile suspendate sau restricţii asupra acestora din alte motive decât cele generate de răspândirea coronavirusului SARS-CoV-2.